Reittien pituudet ovat 1,6 km, 3,2 km (2\*1,6km) Ahvenuslammen ympäristössä, sekä 5,5 km ja 10,9km Vuokatinvaara, Sapporon lenkki.

ilmoittautumiset Vuokatinrinteiden parkkipaikalla ovat osoitteessa Veikontie 5. Reitin 5,5 km lähtö ja maali sijaitsevat Länsirinteiden ala-aseman läheisyydessä. Matkaa ilmoittautumispaikasta noin 630m.

Reitit 5,5 ja 10,5 km kulkevat teiden ylitse, missä juoksijoiden tulee olla erityisen varovaisia!

Reitit Vuokatinvaarassa ovat alkumatkasta nousuvoittoisia, joten riittävä alkuverryttely on tärkeää.

Reitit on merkitty maastoon nauhoilla ja A4-kokoisilla opastekylteillä. Avoimessa maastossa polun haarat on merkitty tiheämmällä nauhoituksella. Peitteisemmissä sekä tarkkuutta vaativissa radan kohdissa on lisäksi opastekylttejä.

Ajanotto tapahtuu Emit-systeemillä:

1. Lähdöt tapahtuvat omaan tahtiin klo 18:00 – 19:00 välisenä aikana.
2. Ilmoittaudu ennen lähtöä toimitsijalle, joka lisää tiedot ajanottojärjestelmään. Tiedot merkitään järjestelmään turvallisuus syistä, vaikka juoksija haluaa juosta ilman ajanottoa.
3. Lähtöleimaus tapahtuu lähtöpaikalla. Pidä Emit-korttia leimasimessa niin, että näet kolme punaista valon vilahdusta. Aika lähtee juoksemaan, kun nostat kortin leimasimesta.
4. Juoksijat leimaavat aina reitillä olevien rastilippujen kohdalla. Näin matkalta saadaan väliajat ja varmistetaan oikea suoritus. Reitillä olevissa leimasimissa ei ole merkkivaloa. Riittää, kun korttia käytetään leimasimen pohjassa.
5. Maali tultaessa leimaataan **maalileimasimessa**, mikä katkaisee ajanoton. **Varo leimaamasta lähtöleimasimessa, mikä tyhjentää kortin muistin ja menetät suorituksen!**
6. Ilmoittaudu samalle toimitsijalle kuin lähtiessä, joka lukee kortin tiedot tarkistaen suorituksen ja lisää sen ajanottojärjestelmään.
7. **Tapahtuma päättyy vasta, kun kaikkien maaliin tulo on varmistettu!**

Lainattavia Emit-kortteja on rajallinen määrä. Korttien loppuessa kesken on juoksijoiden odotettava seuraavaa vapautuvaa lainakorttia!

Tulokset ilmoitetaan Sotkamo-lehdessä ja Kainuun Sanomissa sekä nettiosoitteessa: <https://sotkamonjymy-fi.directo.fi/kilpailut-ja-tapahtumat/suunnistus-ja-hiihtosuunnistus/jymy-polkujuoksut/>

Jos reitillä tapahtuu onnettomuus, ovat muut osallistujat velvollisia auttamaan loukkaantunutta. Soita ilmoitus tapahtuneesta numeroon 040 960 9660 sekä tarvittaessa yleiseen hätänumeroon 112.

Juoksijat osallistuvat tapahtumaan omalla vastuulla.

Hyvää polkujuoksua toivottaa Sotkamon Jymy ry.